Die Hoërskool en Laerskool was in die vroeer jare een skool. In Januarie 1946 het die Laerskool afgestig van die Hoërskool en het ook verskuif na die huidige perseel. Hier was mnr van Huysteen die eerste hoof. Die skool was bekend as Volkskool Parys (soos alle laerskole in die Vrystaat bekend gestaan het.). " Die skool is 'n groot laerskool van ongeveer 900 leerlinge, een van die grootste laerskole in die provinsie. Dis geleë aan seker die mooiste oewergebied van die Vaalrivier, tussen die twee groot goudvelde, op die hoofpad van Suid na Noord, naby die Vaaldriehoek en 'Stokkiesdraai'" (Mnr Meyer aan Dr WJ Verwoerd 1966)
Die skoolwapen is in 1968 deur die bekende heraldikus Cor Pama ontwerp teen 'n koste van R17.50. Die wapen is so eenvoudig as moontlik gehou. 'n Puntvormige skild. Die drie swart ruite op goud is ontleen aan die wapen van die Hoogmeeraadskap van Woerden. Hieraan is toegevoeg 'n skildhoof van rooi en daarop 'n eenvoudige altaar in goud. Mev Betsie Verwoerd het die begeerte uitgespreek dat die diensmotief sterk beklemtoon word in die wapenspreuk en Dr Verwoerd se stiefmoeder het die gedagte van offerdaad genoem. Vandaar die leuse: DIEN EN OFFER
Aan die begin was daar weinig skoolgeboue, net 'n klomp klaskamers afgestig van die hoërskool met baie min fasiliteite
;n Skool met 'n eie stempel, met 'n eie tradisie, reeds 'n skool wat sy eise kan stel, sy resultate lewer. 'n Opvoedingsinrigting waar ons kinders onder gelukkige omstandighede hulle onderwys ontvang
Ons bede is dat hierdie skool steeds as ligbaken sal uittroon en sy leuse "Dien en Offer" waardig sal wees
In 2016 word die skool se naam verander na Primêre Skool Parys. Mnr.Chris de Swardt tree af einde 2018 na 25jaar as hoof van die skool. xxJanuarie 2020 begin Mnr.Shaun Strydom as deel van die span